Wordle

Wordle est interretialis ludus verborum litterarumque creatus a Iosue Wardle, possessus et editus a The New York Times Company ab anno 2022. In ludo, lusores possunt conari sexies invenire verbum quinque litterarum. Indicia dantur lusoribus per colores quadrorum in quibus litterae inscriptae sunt.

Wardle creavit hunc ludum pro se, sed edidit eum interreti pro omnibus Octobri 2021. Ianuario 2022, Wordle emptum est a The New York Times Company et motum est ad situm interretialem eius Februario eiusdem anni.

 Modus Ludendi 
Lusores sex conatus habent invenire verbum quinque litterarum, quod novum est quotidie et idem omnibus lusoribus.Astle, David (31 Decembris 2021). "Tips from an expert: How to solve everyone's favourite game Wordle". Sydney Morning Herald. Accessum 19 Martis 2022. Post omnem conatum, quadrum omnis litterae fit viride, flavum, aut canum. Si viride est, littera in recto loco est. Si flavum, littera in alio loco in verbo est. Si canum, littera non in verbo est.Tech Desk (21 Decembris 2021). "Wordle: All about the viral game Twitter is going bonkers over". The Indian Express. Accessum 19 Martis 2022. Lusores possunt ludere in "modo difficili", in quo necesse est uti omnibus litteris iam viridibus flavisque in conatibus.Lyons, Kim (20 Ianuarii 2022). "How to play Wordle". The Verge. Accessum 19 Martis 2022. Wordle Anglicum, forma originalis, utitur orthographia Americana.Kolirin, Lianne (9 Februarii 2022). "American spelling on Wordle fails to raise a smile among Britons". The Times. Accessum 19 Martis 2022.

 Aliae Versiones 
Propter popularitatem Wordle, multae versiones ludi factae sunt ab variis auctoribus. Absurdle est versio Wordle in qua verbum mutatur post omnem conatum, omnibus indiciis prioribus veris manentibus.Winkie, Luke (13 Ianuarii 2022). "Absurdle: the machiavellian version of Wordle". The Guardian. Accessum 19 Martis 2022. Quordle est versio in qua quattuor verba invenienda sunt lusoribus.Ng, Kate (23 Februarii 2022). "What is Quordle? The game four times harder than Wordle explained". Independent. Accessum 19 Martis 2022. Aliae versiones totam formam Wordle mutant: in Semantle, lusores conantur invenire "verbum clandestinum" significatione eius, non orthrographia, et algorithmus linguisticus dicit lusoribus quam prope verbum clandestinum sint post omnem conatum.Clairmont, Nicholas. (10 Martis 2022). "Word of the Week: Semantle". Washington Examiner. Accessum 19 Martis 2022. Februario 2022, in 350 varias linguas Wordle adaptatum est.Graham-Harrison, Emma; Milmo, Dan (5 Februarii 2022). "Urdu, Chinese, even Old Norse: how Wordle spread across the globe". The Guardian. Accessum 19 Martis 2022.

 Fontes 

 Nexus Externi 

 Wordle
 Absurdle
 Quordle
 Semantle

Categoria:Ludi electronici